Publication: Magyar Közlöny
Issue: MK-2002-136 (Year: 2002, Number: 136)
Era: 1990-2004
Section: a 20/2002. (XI. 7.) GKM rendelethez
Paragraph Index: 262

1. Általános elõírások 1.1. Különbözõ tüzelõanyag fajták használatára alkalmas hõtermelõ berendezés esetében a vizsgálatot a gyártó elõírásainak megfelelõ és a vizsgálat ideje alatt rendelkezésre álló minden tüzelõanyag fajtával el kell végezni. 1.2. Az égéstermék elvezetõt a mérõszonda elhelyezésére és az égéstermék mintavételre alkalmas nyílással kell ellátni. 1.3. Az egyes méréseket olyan pontossággal kell végezni, hogy a mérési hibák összessége maximum 1% legyen. 1.4. A vizsgálatot ésszerû idõtartamon belül, lehetõleg a hõtermelõ berendezés névleges hõteljesítményén kell végezni, ha ez nem lehetséges, akkor a legközelebbi terheléssel. Ha a hõtermelõ berendezés kettõ vagy több terhelésen történõ üzemelésre alkalmas, akkor csökkentett terhelésû vizsgálatot is lehet végezni. A terheléseket az arra alkalmas, ismert módszerrel kell meghatározni (megbecsülni). 1.5. A teljesítményt — függetlenül attól, hogy közvetlen vagy közvetett módszerrel történt-e a meghatározás — az 1.4. bekezdésben elõírtak szerinti terhelésen, százalékos formában kell meghatározni, az égõbe bevezetett tüzelõanyag alsó vagy felsõ fûtõértékére (égéshõ vagy fûtõérték) vonatkoztatva.

Source: https://magyarkozlony.hu/hivatalos-lapok/0f8300f90d077c8b85b55f4b5792b326c9d6fcce/dokumentumok/c3b3dfc2e95fa841a24c8c9c19f813bb353f2692/letoltes